Diari Oficial de la Generalitat Valenciana


Sumari del DOGV 1906, del 18-11-1992 (1992/826426)

ACORD de 10 de novembre de 1992, del Govern Valencià, pel qual s'aprova definitivament el projecte de modificació núm. 4/1989 del Pla General d'Ordenació Urbana d'Elda, referent a l'ajust de les alineacions a l'avinguda de la Ribera.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1906

Data del DOGV
:   18-11-1992

Secció del DOGV
:   ALTRES DISPOSICIONS

Número del document
:   1992/826426


Data del document
:   10-11-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 10 de novembre de 1992, del Govern Valencià, pel qual s'aprova definitivament el projecte de modificació núm. 4/89 del Pla General d'Ordenació Urbana d'Elda, referent a l'ajust de les alineacions a l'avinguda de la Ribera.  
El Govern Valencià, en la reunió del dia 10 de novembre de 1992, adoptà l'acord següent:  
Antecedents de fet  
El dia 30 de març de 1989, l'Ajuntament d'Elda en ple va aprovar inicialment el projecte de modificació núm. 4/89 del Pla General d'Ordenació Urbana d'Elda, referent a l'ajust de les alineacions a l'avinguda de la Ribera, el va sotmetre a informació pública durant el termini d'un mes i el va publicar, amb aquesta finalitat, al diari «La verdad» el 20 d'abril de 1989, al BOP el 27 d'abril de 1989, i al BOE el dia 18 de gener de 1990.  
En sessió plenària de 15 de juny de 1990, l'Ajuntament d'Elda va aprovar provisionalment la modificació núm. 4/89 esmentada, sobre la qual la Diputació Provincial d'Alacant emeté un informe favorable amb data 24 d'octubre de 1990.  
El Conseller d'Obres Públiques, Urbanisme i Transports emeté un informe favorable sobre el projecte mitjançant una Resolució de 12 de març de 1991, i el Consell d'Estat emeté un dictamen favorable a l'aprovació de la modificació el 10 de setembre de 1992.  
Fonaments de dret  
La modificació projectada té com a finalitat principal adequar certes alineacions del Pla General d'Ordenació Urbana d'Elda a les que es preveien en les normes de planejament anteriors a aquest.  
La modificació esmentada implica una petita ocupació d'un sistema general destinat a zona verda i un augment teòric de la densitat de població, que es compensen amb una requalificació de sòl destinat a sistema d'àrees de protecció o servitud, del llit del riu Vinalopó, a sistema general de parcs i jardins urbans.  
L'expedient s'ha tramitat amb subjecció al procediment establert en l'article 114 del text refós de la Llei sobre Règim del Sòl i Ordenació Urbana de 26 de juny de 1992, en relació amb l'article 128 del mateix cos legal i concordants del Reglament de Planejament Urbanístic.  
D'altra banda, el text refós de la Llei sobre el Règim del Sòl i Ordenació Urbana, en el seu article 129, disposa que la modificació que tinga com a objecte una zonificació distinta o un ús urbanístic diferent de les zones verdes o espais lliures previstos en el pla, l'haurà d'aprovar l?òrgan executiu superior de naturalesa col·legiada de la comunitat autònoma corresponent, després de l'informe favorable del conseller competent per raó de la matèria i del Consell d'Estat o òrgan autonòmic que corresponga.  
Segons els preceptes legals esmentats, la Llei del Sòl, la Llei de Procediment Administratiu i la resta de normativa aplicable, d'acord amb el Consell d'Estat i a proposta del Conseller d'Obres Públiques, Urbanisme i Transports, el Govern Valencià  
ACORDA  
Aprovar definitivament la modificació núm. 4189 del Pla General d'Ordenació Urbana d'Elda, consistent en l'ajust d'alineacions a l'avinguda de la Ribera.  
València, 10 de novembre de 1992.  
El Conseller Secretari del Govern Valencià,   
EMERIT BONO I MARTINEZ